Category Archive for ‘opcions’ at lliurealbir\nArchive for the 'opcions' Category\nPublished on 28 July, 2011\tin fotografia and opcions.\t0 Comments\nAquest matí m’he fet amb quatre samarretes del punt volat, però no son per mi que ja tinc un punt volat, son per un altre… que també tindrà un punt volat\nTweet Powder Plot\nPublished on 5 November, 2009\tin opcions.\t6 Comments\nArran d’aques tweet d’en @solobasssteve, (un ponent a la podcamp 09), he recordat que aquesta nit és la nit de Guy Fawkes, el ‘conspirador’ que tal dia com avui de l’any 1605 va intentar dinamitar el parlament anglès i que va inspirar el còmic V de Vendetta, en que es basa una de les meves pel·licules preferides, tant per la història que explica com per la banda sonora\nEn aquest tweet en Steve proposa rebatejar la diada del Gun Powder Plot (Complot de la Pólvora) en Tweet Powder Plot, una ocasió per anotar i fer sentir a través dels nostres blogs i xarxes socials allò que creiem que cal dinamitar entre tots.\nSi en Guy Fawkes hagués viscut aqui tindria moltes coses per enderrocar des dels fonaments…, però no rebentem encara el parlament, amb la de trames que hi ha ultimament, que tal començar per això:\nTOTS els números de les l’administració públiques en formats oberts i disponibles a la xarxa\nFotos de la Festa Ubuntu Jaunty Jackalope a Terrassa\nPublished on 13 May, 2009\tin de festa and opcions.\t7 Comments\nMalgrat que només vaig poder anar-hi el divendres per la tarda i una estona el dissabte al matí, coincideixo amb altres assistents en que la Festa de presentació de la Ubuntu Jackalope al IES Nicolau Copèrnic de Terrassa va ser tot un èxit. El dissabte al matí , no vaig anar a cap de les xerrades perque em vaig quedar al hall parlant amb altres assitents, entre ells els de tuxbrain que per la tarda van donar la de OpenMoko i que em van fer les dents força llargues amb el telèfon Neo Freerunner.\nMalgrat no asssitir a les xerrades del matí , estar xerrant i pululant pel hall em va produir una sensació molt grata, un sentiment de pertinença al trobar-me entre molta gent amb qui compartim certs valors, una admiració per conèixer altres projectes relacionats amb el programari lliure que també treballen per crear nous espais de llibertat i un alleujament del meu pessimisme congènit en veure el potencial que representa que cada cop hi hagi més gent al vessant del programari lliure (sobretot gent molt jove). En fi, que em vaig estovar una mica, ho reconec. Per això em sap molt greu no haver pogut estar durant tota la festa tot i que amb el que vaig veure ja en tinc prou per felicitar als ubuntaires catalans que van organitzar la festa.\nAquí us deixo l’enllaç a les meves fotos de la festa , la pàgina amb enllaços a fotos de altres assistents i una petita selecció de les meves , inclosa la que es veuen els trítpics de guifi.net que vaig deixar a la taula d’inscripcions a recepció. Per cert que ara que hi haurà temps, a veure si posem operatiu el node guifi.net al IES Nicolau Copèrnic :\nFons Escriptori ubuntu Nicolau Copèrnic\nApple & Dell, tots amb ubuntu (el Dell es igual igual que el meu)\nVeient el funcionament de un Neo Freerunner\nAixò és un Jaunty Jackalope!!!\nEls tríptics de guifi.net que vaig deixar a la taula de inscripcions a la recepció.


És un programa de l'IVAJ, dirigit a joves entre 14 i 30 anys (ambdós inclosos), que facilita el seu accés a descomptes i avantatges de caràcter cultural, esportiu, recreatiu, consum, transport i similars.\nEs desenvolupa conjuntament amb la resta de comunitats autònomes i amb més de 40 països d'Europa que conformen l'Associació Europea del Carnet Jove (EYCA).\nEs una targeta que identifica a la persona jove.\nVal per a 2 anys\nLa modalitat tarjeta clàssica té integrat el Carnet d'Alberguista.\nEl seu preu es de 8,40 €, té algunes exempcions i bonificacions.\nN'hi ha dues modalitats: Carnet Jove targeta clàssica i Carnet Jove targeta financera.\n- El justificant del pagament de la taxa de 8,40 €. Si tens dret a alguna bonificació o exempció de la taxa, hauràs d'acreditar-ho amb la documentació corresponent.\nQuan t'ho entreguen, allí mateix pots presentar per registre d'entrada un escrit demanant la devolució. Has de posar:i:\nExposició del succeït.\nLes teues dades personals (nom, cognoms, DNI, adreça ...).*\nLa quantitat que demanes que se't retorne.\n*Si eres menor d'edat, constaran, a més de les teues dades, les dades del pare, mare o tutor, i l'escrit l'haureu de signar ambdós. És necessari presentar l'original signat.\nIMPRÉS DE DOMICILIACIÓ BANCÀRIA, que pots descarregar ací o que et facilitarà l'oficina on t'han expedit el Carnet Jove i que no serà necessari passar pel banc. N'hi ha prou que emplenes les teues dades i el compte en la qual vols que se't faça la transferència. Si el compte no està al teu nom, les dades que s'han d'emplenar són els del titular del compte i en la sol·licitud hauràs d'indicar que la transferència s'efectue en el compte de la qual és titular el pare, mare o tutor. Necessitem l'original signat pel titular del compte.\nHe pagat la taxa a l'IVAJ per a fer-me el Carnet Jove clàssic, però realment vull el Carnet Jove financer. Em serveix aqueix ingrès?\nNo és possible aprofitar l'ingrés del Carnet Jove clàssic per a sol·licitar el Carnet Jove financer, ja que es tracta de productes i tràmits diferents. En aquest cas has de seguir les següents instruccions:\nHas de presentar un escrit en la mateixa oficina de Carnet Jove a la qual t'has dirigit per a iniciar el tràmit, i en l'escrit SOL·LICITAR la devolució, constatant:\nExposició dels fets.\nLes teues dades personals (nom, cognoms, DNI, adreça…) *\nLa quantitat que demanes que se't retorne\n*Si eres menor d'edat, constaran, a més de les teues dades, les dades del pare/ mare o tutor i l'escrit l'hauran de signar tots dos. És necessari presentar l'original signat.\nA més hauràs d'adjuntar a l'escrit, els següents documents:\nFotocòpia del DNI**\nIMPRÉS DE DOMICILIACIÓ BANCÀRIA (que pots descarregar ací o que et facilitarà la mateixa oficina) i que no serà necessari passar pel banc. N'hi ha prou que emplenes les teues dades i el compte en la qual vols que se li faça la transferència. Si el compte no està al teu nom, les dades que s'han d'emplenar són els del titular del compte i en la sol·licitud hauràs d'indicar que la transferència s'efectue en el compte de la qual és titular el pare/ mare o tutor. Necessitem l'original signat pel titular del compte.\n**Si eres menor, a més de la fotocòpia del teu DNI, també hauràs d'aportar fotocòpia del DNI del pare/ mare o tutor.


14-F: Preparem el relleu dels traïdors | La gota catalana\nInicio14-F: Preparem el relleu dels traïdors\n14-F: Preparem el relleu dels traïdors\n3 febrero, 2021 12 febrero, 2021 lluisbotinas Sin categoría\n14-F: l’obligació dels traïdors és continuar traint.\nPreparem el relleu de TOTS ells!\nEl Poble Català vam guanyar els dos referèndums que els dirigents processistes van presentar com “Referèndum d’Independència”: el del 9-N/2014 i el de l’1-O/2017. I també vam guanyar les eleccions, formalment autonòmiques però presentades com per conquerir la independència, del 27-S/2015 (72 escons sobre 68) i del 21-D/2017 (70 escons sobre 68). Posat de manera cronològica i concentrada, els catalans vam guanyar les quatre votacions que els dirigents processistes van afirmar que ens portarien a la independència: 9-N/2014, 27-S/2015, 1-O/2017 i 21-D/2017. I aquestes quatre votacions es van celebrar dins d’una mobilització massiva (a més de les mobilitzacions electorals: manifestacions de cada 11-S i d’altres, concerts i expressions artístiques de tots tipus, desplaçaments a diferents capitals d’Europa -inclosa la capital dels ocupants, Madrid-, …,) de la grandíssima majoria dels catalans (però no, com és lògic, de les anti-catalanes tropes civils d’ocupació de Catalunya) durant deu anys, onada de mobilitzacions com probablement cap altre poble ocupat no ha fet mai abans.\nI malgrat aquests esforços massius, probablement únics en el món, els catalans, enlloc d’haver recuperat la llibertat que ens va ser arrabassada el 1714, continuem presos de Madrid/Castilla/Estado-Español.\nPer què? Senzill, però dur d’assimilar: per la traïció de TOTS els dirigents processistes.\nCom? Senzill, però la censura de TOTS els mitjans de comunicació (tant els processistes com els anti-processistes) impedeix -per ara- que el conjunt del Poble Català pugui veure-ho clar: els dirigents processistes, de manera que no pot ser sinó totalment conscient i intencionada,\n1) van organitzar els dos referèndums de manera que no tinguessin validesa jurídica: el que havia de ser el “Referèndum d’Independència” del 9-N/2014 va ser convertit per En Mas -i TOTS els altres líders darrera seu- en una consulta popular quan, al servei de Madrid, s’inventa la seva pregunta doble amb resposta triple. I més tard TOTS s’inventen “el referèndum de l’1-O/2017” que NO estava EN ABSOLUT en el “full de ruta” que havia d’aplicar la victòria del 27-S/2015, i a continuació TOTS van organitzar-lo sense complir cap ni un del requisits que marca la Comissió de Venècia per a que un referèndum sigui vàlid i reconegut internacionalment;\ni 2) van pixar-se (no trobo una expressió més clara) en els resultats de les eleccions del 27-S/2015 i del 21-D/2017.\n2.1) el 27-S/2015, amb la majoria de 72 escons sobre 68 treta a les eleccions (i de 55% de “SÍ” per 45% de “NO”), podrien haver convocat una Sessió Plenària del Parlament de Catalunya qualsevol dia a partir del 28-S i haver declarat la independència. Enlloc d’això, van deixar que passessin els mesos, van inventar i organitzar el NO-referèndum de l’1-O/2017, van fer l’assaig general de la traïció amb falsa “proclamació-seguida-de-suspensió” del 10-O/2017, i van executar la gran obra de teatre del 27-O/2017, on (resumint) Na Forcadell llegeix un document i en posa a votació un altre. Les proves:\n*** Acta de la Mesa del Parlament de Catalunya del 27-O del 2917: demostra l’acord de TOTS els 135 parlamentaris catalans -des del PP fins a les CUP- per enganyar al Poble Català … i a tots els Pobles del Món. I la votació secreta demostra la traïció de TOTS els 72 dirigents processistes\n*** Retransmissió de TV3 de la sessió plenària del Parlament de Catalunya celebrada el 27 d’octubre del 2017 (2:43:45). Mireu-la i estudieu-la atentament, sobre tot els 50 primers minuts, tenint ben present que la CCMA la presenta sota el títol “El Parlament declara la independència de Catalunya amb 70 vots a favor”, i l’explicació “El Parlament declara la independència de Catalunya amb 70 vots a favor, 10 en contra i 2 en blanc. La declaració insta el govern a aplicar-ne els efectes i obrir un procés constituent.”: https://www.ccma.cat/tv3/alacarta/telenoticies/telenoticies-migdia-27102017/video/5697975/\ni 2.2) el 2019, amb la majoria de 70 escons sobre 68 treta a les eleccions del 21-D/2017, podrien haver convocat una Sessió Plenària del Parlament de Catalunya qualsevol dia a partir del 22-D -i avui mateix … i fins el proper 13-F!- i haver declarat la independència. Enlloc d’això, van queixant-se constantment de l’aplicació del 155; van aplicant al màxim els xantatge emocional A) dels “pobrets presos” (que surten de la presó … per fer campanya electoral … ¡¡¡¡¡¡“independentista”!!!!!!!) i dels “pobrets exiliats”, i B) del “juicio al Procés”, amb el que els culpables i traïdors desertors encara passen per víctimes i herois als ulls de la porció més bona fe del Poble Català; van prolongant els seus privilegis com a subdirigents a Barcelona; … I, a sobra, fa un any que els traïdors -cadascú des del seu respectiu lloc d’actuació traïdora: a la presó, a l’estranger o a les butaques de la Generalitat- ens apliquen criminalment la genocida “Operació Coronavirus”. Això sí: mentre, TOTS borden contra Madrid i “la corrupción del Rey Emérito”!\nI ara els mateixos dirigents traïdors ens criden a votar-los el 14-F!\nPer què? Diuen que per a aconseguir ser majoria al Parlament de Catalunya! Per a fer què? Ens diuen que la independència … que no han fet quan els carrers estaven plens (“els carrers eren sempre nostres!” mentre el Parlament, que és l’únic lloc on es pot proclamar la independència de Catalunya, restava en mans dels traïdors) … però que ara sí faran, ara precisament que l’”Operació Coronavirus” els ha buidat???\nO sigui que el 14-F:\n—els catalans en general estem convocats a poder escollir “lliurement” entre ocupants (C’s, PP, Comuns, VOX,…), botiflers (PSC, PNC,…), traïdors (JxC, ERC, CUP, PDECAT,…) o submarins protectors dels traïdors (Primàries, FNC,…). Podem estar ben contents: tots es barallen pel nostre vot!\n—i als catalans independentistes només els queda votar als traïdors (JxC, ERC, CUP, PDECAT,…) o als submarins protectors dels traïdors (Primàries, FNC,…).\nI què podem fer els catalans que realment volem recuperar la llibertat/independència de Catalunya, als que ja hem passat (els dirigents processistes van passar de viure de ser autonomistes-de-tota-la-vida a voler viure de ser independentistes-per-tota-la-vida, i per això estan obligats a impedir la independència aquí i ara, com porten 10 anys fent) d’independentistes a independitzadors, és a dir, a fer ara la independència i així viure lliures fins a morir lliures, com van fer els nostres avantpassats fins 1714?\nSi algun independentista, i fins i to independitzador, per allò que “millor que guanyin els ‘nostres’ traïdors que no pas que guanyin els seus ocupants o els seus botiflers”, es sent més tranquil votant a alguna de les candidatures que s’autotitulen “independentista”, que ho faci. Però que sigui ben conscient -i així no es desanimarà- que els “nostres” traïdors tampoc faran ara la independència que no han fet abans. Sent més rigorós: no faran ara la independència que, com he resumit, abans ells mateixos han impedit diverses vegades, enganyant-nos constantment!\nAleshores, què ens toca fer als catalans independitzadors que volem recuperar la llibertat/independència de Catalunya l’abans possible?\nFormar-nos nosaltres com a Líders Naturals del nostre Poble, assumint la responsabilitat de dirigir nosaltres el camí a la independència/llibertat.\nAixò implica entendre que el principal i decisiu instrument de Madrid/Castilla/Estado-Español per prolongar el nostre sotmetiment són els “nostres” líders que, fruits de la traïció dels anys setanta, 30 anys després de ser autonomistes s’han hagut de disfressar d’independentistes. Per què? Perquè ni els ocupants ni els botiflers poden impedir la independència. Aquesta fastigosa tasca només la poden complir dirigents catalans que es diguin independentistes.\nEn efecte (i caldrà matissar … i ampliar!):\n—els dirigents a Catalunya ocupants (Arrimadas, Carrizosa, Albiol, A. Fernández, Colau, Garriga, …) no poden impedir la independència perquè els catalans els coneixem com a representants directes de Madrid. La seva tasca es redueix a mirar d’organitzar les tropes civils dretanes d’ocupació;\n—i els dirigents catalans botiflers (Iceta, Illa, Albiach, Pascal, …) no poden impedir la independència perquè els catalans els coneixem com a servidors de Madrid. La seva tasca es mirar d’organitzar les tropes civils esquerranes d’ocupació, i també a alguns catalans que o bé donen prioritat a “sóc d’esquerres” o bé han fet seu “el Punto de Vista Castellano”.\nNomés dirigents catalans que es diguin independentistes poden impedir la independència, d’igual manera que només et pot robar la cartera algú que està al teu costat perquè s’ha guanyat la teva confiança, i no pas un desconegut que se t’apropi, ni un conegut que estigui a cinc o deu metres de distància.\nPer fotre fora els líders processistes, TOTS traïdors, hem de trencar la censura (processista i anti-processista) i mostrar davant del Poble Català la seva traïció. I per això els independitzadors hem de enfortir-nos.\nI tenim forces enormes de les que mamar:\n1) la força de la nostra terra catalana, font inesgotable de catalanitat (com la terra on rau cada poble és font de la seva identitat). I la nostra terra no se l’han pogut emportar els nostres invasors/ocupants/espoliadors/genocides, encara que sí s’han endut el fruits de la nostra terra. (((I també fa segles que ens l’han amputat … però això ho haurem d’abordar més endavant))).\n2) la força de la nostra llengua. Per això porten més de cinc segles castellanitzant-nos, aspecte fonamental del genocidi català que patim.\n3) la força de la continuïtat amb els nostres avantpassats: tant amb les 30 generacions de catalans que vam ser el Poble més lliure d’Europa, com amb les 12 generacions de catalans que van néixer i morir presos. Així, per exemple, és molt important recuperar la força de “L’esperit del dret públic català” (Francesc Maspons i Anglasell,1932,97pg). Per això Madrid/Castilla/Estado-Español (i altres) ens ha espoliat també la nostra autèntica Història, força que grups com INH, CCH, CEC, Histocat, Vaca cega, ARHLC, Memorial 1714, Marcel Mañé (e.p.d.), …, porten més de 30 anys recuperant sense cap suport dels dirigents autonomistes/processistes, TOTS desnacionalitzadors del Poble Català” (Xirinacs).\n3.1) en particular, la força dels esforços durant els darrers 306 anys per recuperar la llibertat, raó per la que “Barcelona, bombardeada cada 50 años” (111029, La Vanguardia,1pg) i “España tiene que bombardear Cataluña cada 50 años” (130908,1p).\n3.2) i encara més en concret, la força daprendre de La traïció dels líders els anys setanta, a la mort de Franco (Xirinacs-Conclusions dels 3 volums de “La traïció dels líders”-12p ; Els 3 volums sencers-923pg).\n4) la força, a més, que aquests darrers anys, cadascú en algun moment especial (en les Consultes Populars per la Independència, en les grans manifestacions dels successius 11 de Setembre, en algun Festival per la Llibertat, en el referèndum-botifarrada del 9-N, en concentracions com les del 20-S davant d’Economia, en els preparatius -protecció de les urnes i paperetes, ocupació i defensa dels col·legis,…- del NO-referèndum de l’1-O, en els segons entre la falsa proclamació-i-suspensió del 10 d’octubre, en la planificació i assaig de les mesures per “defensar la República” el 27-O, en l’ocupació dels pobles i de les ciutats, en les concentracions en capitals estrangeres, etc.), la immensa majoria de catalans HEM TASTAT LA LLIBERTAT… I ARA LA VOLEM TOTA!!!\ni 6) i la força, que no per posar-la l’última és la força menys important, ans el contrari, és decisiva, condició sine qua non per guanyar: afortunadament, a Catalunya tenim el que, malauradament, no existeix pas a Euskadi, ni a Escòcia, ni a Flandes, ni a Quebec, ni -em temo, i tant de bo m’equivoqués!- enlloc mes: tenim un partit autènticament independentista i independitzador: Directe-68. Partit fruit de la represaliada Vaga Indefinida de Fam d’En David Raventós per la independència feta el 2016 i finalment legalitzat el març del 2018, malgrat la seva intensa activitat és encara desconegut pel Poble Català perquè està sent sistemàticament censurat pels mitjans tant processistes com anti-processistes. Per a fer-se una primera idea dels seus plantejaments, aquí la darrera proposta, feta el proppassat 11 de setembre a 27 partits independentistes i enviada a 625 mitjans de comunicació: MANIFEST PER LA UNITAT INDEPENDENTISTA PER A FER LA D.U.I. (tret per Directe-68 el 200911; la vaig explicar el 200914 a Unitat per fer la D.U.I. molt aviat?), continuada en aquest Comunicat (tret el 201002), defensada especialment a Candidatura Unitària pel 14-F! (201209), i ara propagada de boca a orella i a les xarxes.\nConsidero que també es troben elements per a la formació del Líders Naturals del Poble Catal:\n*en aquest llibret (meu):\n***Conèixer els catalans d’abans de 1714-5a edició\n*en aquests dos documents cabdals ja mencionats abans:\n***(escrit) Acta de la Mesa del Parlament de Catalunya del 27-O del 2917: demostra l’acord de TOTS els 135 parlamentaris catalans -des del PP fins a les CUP- per enganyar al Poble Català … i a tots els Pobles del Món. I la votació secreta demostra la traïció de TOTS els 72 dirigents processistes\n***(vídeo) https://www.ccma.cat/tv3/alacarta/telenoticies/telenoticies-migdia-27102017/video/5697975/ Retransmissió de TV3 de la sessió plenària del Parlament de Catalunya celebrada el 27 d’octubre del 2017 (2:43:45). Mireu-la i estudieu-la atentament, sobre tot els 50 primers minuts\n*i en aquests articles (meus):\n***Què és en realitat l’actual “Generalitat de Catalunya”?\n***Dirigents traïdors i crisi actual\n***No anomenar-los “Traïdors” ?\n***Què en treuen d’estar a la presó i a l’“exili”?\n***Frau silenciat a les eleccions del 21-D del 2017?\n***Casual la unanimitat anti-catalana?\n***Línia vermella entre catalans i ocupants\n***Igualtat homes-dones i traïdors\n***Llibertat d’expressió, dret a la informació i llibertat de Catalunya\n(molts més articles i documents en el meu blog LA GOTA CATALANA).\nCada dia fins el 14-F és una magnífica oportunitat per a formar-nos parlant/discutint amb tot català (conegut o no) que es posi al nostre abast.\nI cada dia després del 14-F … TAMBÉ!!!\nBarcelona, 3 de febrer del 2021.\n← Dc. 27: “Ara i les Constitucions Catalanes” (entrevista en castellà)\nQuè fer aquest 14-F? →


El rei presideix un minut de silenci per l'11-M al costat de nens\nEl rei presideix un minut de silenci per l'11-M amb nens de tot Espanya\nL'acte reunia els guanyadors del concurs infantil "¿Què és un rei per a tu?"\nMadrid - Dilluns, 11/03/2019 - 17:40\nEl rei ha presidit aquest dilluns un minut de silenci al Palau del Pardo amb nens de tot Espanya en record de les víctimes dels atemptats de l’11 de març del 2004.\nFelip VI ha rebut al Pardo els nens guanyadors de l’última edició del concurs "¿Què és un rei per a tu?" que li han presentat els dibuixos, manualitats i vídeos en els quals han reflectit el que representa per a ells la figura del monarca.\nDesprés de xerrar amb cadascun dels nens que han guanyat en les disset comunitats i a les ciutats autònomes de Ceuta i Melilla, el rei, els alumnes, els seus professors i els seus familiars han guardat un minut de silenci al pati dels Àustria del palau en record de les víctimes de l’11 M.\nAquest dilluns es compleixen quinze anys dels atemptats gihadistes en els quals van morir 192 persones i més de 1.800 van resultar ferides.\nDesprés de guardar el minut de silenci, tots els assistents a l’acte al Pardo, amb el rei al capdavant, han prorromput en un aplaudiment en homenatge a les víctimes.\nTots els partits polítics estan d'acord en la celebració d'un acte conjunt l'11-M\nTemes: Felip VI Aniversari de l'atemptat de l'11-M


Acta del Consell Municipal de Joventut. 16/05/2006 - Ajuntament de Mataró\nActa del Consell Municipal de Joventut. 16/05/2006\nData: 16 de maig de 2006\nAlbert Cot Villora\nSecretari del Consell en substitució de Marta Loire\nIntercanvi juvenil amb Isla Cristina.\nProjecte de dinamització juvenil. Pla educatiu d'entorn.\nEl regidor explica la proposta d'intercanvi amb Isla Cristina i els antecedents en relació a la procedència mataronina dels fundadors de la població. La directora del Pla Jove explica el programa que ha treballat el Servei de Joventut i ofereix la possibilitat de crear una comissió dins del Consell per treballar el programa definitiu, tot i que des d'Isla Cristina encara no han concretat el perfil dels joves que participaran a l'intercanvi. També explica que es prepara un viatge en vaixell fins a Isla Cristina i que la Asociación de Amigos de Isla Cristina està implicada en aquest projecte i s'ofereix per rebre els joves.\nA partir d'aquí, en Víctor Xaubet i en Pau Benítez comencen a fer propostes de monuments, entitats o activitats per conèixer com l'esbart dansaire, els gegants de la ciutat o l'orgue de Santa Maria, que és un dels cinc millors del món. La directora del Pla Jove proposa que el programa es treballi en el grup de treball, que es convocarà per correu electrònic. Es proposa el dimarts 23 de maig a les 17h per fer la primera reunió.\nEl regidor llança la idea que el Consell de Joventut proposi un cop a l'any un missatge potent a la ciutat, i posa com a exemple la possibilitat de fer l'any de la pau i convidar joves palestins i jueus a fer una trobada.\nDesprés de la introducció al tema per part del regidor, Nonis Massaguer explica la metodologia de treball del projecte de dinamització juvenil que s'està duent a terme als IES Thos i Codina i Alexandre Satorras en el marc del Pla educatiu d'entorn. També explica l'existència de la Comissió de joves del Pla i proposa el nomenament d'en Pau Benítez com a representant del Consell de Joventut en aquesta comissió, la qual és aprovada per tots els presents.\nLa directora del Pla Jove explica el tipus d'activitats que es realitzen dintre del projecte i la tasca de les dues dinamitzadores que el fan possible, una de les quals és la coordinadora del projecte, amb una dedicació setmanal de 20 hores i la segona és una dinamitzadora de suport amb una dedicació de 10 hores setmanals al projecte.\nEn Pau Benítez opina que falta difusió del projecte dins dels IES i que el programa està baixant de ritme. La Nonis Massaguer explica que aquest primer any el projecte està en fase de prova i que aquesta primera experiència ens ha de servir per apuntar mancances a resoldre de cara al proper curs. També explica que a l'IES Thos i Codina hi ha un problema d'espai: no hi ha un espai de referència en el qual es realitzin bona part de les activitats i que sigui punt de trobada i de referència per als joves. Aquest fet dificulta l'activitat i per tant cal tornar-ne a parlar amb el centre.\nL'Albert Ponsa pregunta si durant l'estiu hi ha activitats als IES. La directora del Pla Jove respon que abans cal consolidar el projecte durant el curs escolar i que, d'altra banda, cal anar treballant per aconseguir un canvi de mentalitat de cara a la utilització dels espais dels IES durant els mesos de l'any i durant el dies i les hores en què estan tancats.\nEl regidor posa com a exemple de les dificultats d'utilització d'una pista esportiva fora del seu horari habitual, el fet que l'endemà a les 8 del matí ha d'estar preparada una altra vegada per a ser utilitzada en condicions òptimes.\nEn Víctor Xaubet explica que la pista de Vista Alegre està tancada de cara al barri des de fa anys. El regidor Ivan Pera li respon que té pendent una reunió amb el regidor d'Educació Pep Comas per parlar de la utilització de pistes esportives fora d'horari escolar.\nEn Pau Benítez proposa fer una visita del Consell de Joventut a Can Xalant per conèixer quins artistes joves hi estan treballant. L'Ivan Pera diu que en parlarà amb el regidor de Cultura Jaume Graupera.\nEn Pau Benítez recorda que quan la regidora de Joventut era Alícia Romero, de tant en tant venia algun regidor al Consell de Joventut, i que ara fa temps que això no passa. El regidor Ivan Pera demana propostes en aquest sentit i s'acorda demanar en primer lloc la presència del regidor d'Educació Pep Comas i després el regidor de Mobilitat Fermí Manchado.\nEl regidor Ivan Pera explica la visita que va fer a l'Oficina d'Emancipació de l'Hospitalet de Llobregat i a l'equipament municipal de joventut de Gavà. Explica que a Mataró es vol posar en marxa una oficina semblant després de les vacances d'estiu i que de cara a l'any 2007 s'iniciaria el programa de Tardes Joves. Pel que fa a Gavà, explica que compten amb un casal de joves molt potent, amb cinema, telecentre, activitats artístiques€\nL'Albert Ponsa pregunta què ha passat amb l'acta de Can Xalant. La Nonis Massaguer respon que ha quedat tal com estava. En Jordi Fernàndez recorda que en el darrer Consell es va acordar modificar-la.\nEl regidor Ivan Pera avança la metodologia participativa del procés d'elaboració del PAM i pressupost 2007, el qual s'iniciarà amb la reunió del Consell de Ciutat del dia 22 de juny. Comenta que conjuntament amb la regidora de Participació Maria Rosa Cuscó han proposat al PAM 2007 la realització de cursos de formació al Telecentre per ensenyar a fer anar la web. També s'està pensant com crear un perfil Consensus per a Joventut.\nEn Pau Benítez pregunta pel funcionament de l'oficina municipal de turisme i diu que no està d'acord amb què estigui al Mataró Parc. L'Ivan Pera respon que començarà progressivament i més endavant funcionarà tot l'any. En Víctor Xaubet diu que caldria fer un espot televisiu per vendre Mataró a Catalunya.\nSense més temes a tractar, a les 22.00h el vicepresident aixeca la sessió.\nEl secretari accidental del Consell\nAlbert Cot i Villora\nMataró, 7 de juliol de 2006


Sessió informativa: POSTGRAUS en SALUT i HARMONIA DE L'HÀBITAT (5a i 1a ed.)\nAquests POSTGRAUS neixen de les necessitats d’oferir una estructura nova de formació, orientada a l’especialització, amb diferents nivells d’interès, àrees temàtiques i graus de capacitat ambiental en edificació:\nPostgrau AVANÇAT en SALUT i HARMONIA DE L'HÀBITAT\nL’objectiu principal és ampliar l’oferta de formació per tal que els arquitectes puguin assolir un nivell d’especialistes en Salut i Harmonia de l’Hàbitat.\nEls postgraus dónen les eines i paràmetres per avaluar i analitzar patologies dels edificis que poden tenir efectes sobre la salut dels usuaris en habitatges i en els llocs de treball. La metodologia és aplicable a edificis existents i en projectes d’obra nova o de rehabilitació. Les bases i principis de diagnòstic a tenir en compte en el disseny de l’edifici amb aplicacions pràctiques integrant la informació i les tècniques de prevenció en el projecte per millorar el confort i la salut dels usuaris.\nLa preocupació per a la sostenibilitat ha estat impulsada per una crisis mediambiental a escala planetària que qüestiona el nostre model de creixement. En resposta a aquesta crisis, els arquitectes concentren la seva atenció principalment sobre l’estalvi energètic, tant en el procés constructiu com en la vida útil de l’edifici. La relació entre arquitectura i salut comporta implicacions socials i econòmiques que incideixen en el concepte de sostenibilitat.\nEls postgraus “Salut i Harmonia de l’Hàbitat” es centren sobre l’impacte ambiental a l’escala de l’espai més proper a l’usuari: els habitatges i llocs de treball, per integrar el concepte de salut i harmonia des de l’inici del projecte.\nL’ ésser humà es troba cada vegada més envoltat de radiacions i fenòmens de caire electromagnètic i aquesta realitat ha portat a definir la síndrome de l’edifici malalt. A mesura que avança la recerca científica es demostren les afeccions que provoca en la salut, des d’hipersensibilitat i alteracions de la glàndula pineal fins a accions mutagèniques en l’ADN.\nSortosament s’han anat descobrint mètodes de correcció d’aquestes radiacions, aplicables al disseny de l’edifici, a les instal•lacions i als materials de construcció. Els professionals del disseny i la construcció de l’hàbitat humà han de tenir coneixements d’aquestes mesures.\nEls postgraus s’estructuren en quatre parts. La primera part sintetitza els continguts teòrics i presenta la introducció amb tot allò que cal saber. La segona part desenvolupa un coneixement avançat i operatiu en el tema de la Salut. La tercera part tracta de la Sensibilitat i la Radiestèsia i per acabar, la quarta part tracta dels Disseny i la Geometria.\nGabriel Barbeta, Dr. Arquitecte\nJ. J. Suñol, Físic\nVicente San Juan, Osteòpata i Kinesiòleg\nCarlos Martínez, Arquitecte Interiorista\nCarles Labernia. Arquitecte tècnic\nMariano Bueno, Geobiòleg\nElisabeth Silvestre, Dra. en Biologia\nFrancisco Barnosell, Doctor en Medicina\nYolanda Vila, Geobiòloga\nDaniel Rubio, Psicòleg


Manufacturers - Indidogs\nMarques Hi ha 16 marques\nBayer és una empresa multinacional enfocada a les ciències de la vida relacionades amb la salut i l'agricultura. El seu objectiu és ser útil a la humanitat i contribuir a millorar la qualitat de vida.\nBub's Curtits i Talleres Sala\nBub's Curtits i Tallers Sala, S.L. , és una empresa familiar creada en 1907 per Don Ramon Sala Ribera a la ciutat d'Igualada (Barcelona). Dedicada des d'un principi al curtiment de pells d'alta qualitat mitjançant processos totalment artesanals.\nEls complements per a gossos bub's van néixer com a fruit de l'experiència artesanal i la passió pels animals i la naturalesa. Collarets, corretges, arneses, morrions,...\nCOTÈCNICA S.C.C.L. és una cooperativa de segon grau que va iniciar l’activitat l’any 1982 amb la fabricació de correctors, llets maternitzades, medicaments veterinaris i la gestió de compres de cereals. Actualment compta amb 16 cooperatives sòcies a més dels anteriors productes, fabrica també cereals i lleguminoses extrusionades, pinsos per a primeres edats i aliments per a gossos i gats.\nCreaciones Gloria és una empresa que des de 1976 es dedica a la fabricació i distribució de productes per a mascotes, especialment gossos i gats. Entre els seus articles trobem: snacks, llaminadures, ensinistrament, collarets, pitrals, corretges, higiene i salut, joguines, abrics...\nKONG Company és una empresa dedicada a l'entreteniment i joguines per a gossos i gats. KONG Classic es va vendre per primera vegada en 1976, des de llavors, fabriquen joguines KONG a partir de la seva pròpia goma dissenyada per mastegar: un material molt segur per a les mascotes.\nDes de 1983 Nayeco fabrica i importa articles especialment indicats per a les nostres mascotes. A més, cada dia innoven en els productes o serveis perquè s'adaptin millor a les noves tendències, cobrint així les seves necessitats vitals.\nPicart PetCare son fabricants d’aliments per a animals des de 1953.\nExperts en nutrició.\nEl seu compromís amb la qualitat és total. Els seus productes estan dissenyats per veterinaris i elaborats amb ingredients d’alta qualitat, seleccionats pensant en la salut dels nostres gossos i gats.\nEl seu objectiu és el benestar dels animals.\nLa seva recompensa, el seu afecte i companyia.\nRadical Rojo és una marca les joguines de la qual estan fabricats de goma massissa, fetes de resistent cautxú natural i dissenyat especialment per a aquells gossos amb la mossegada més forta.


Autisme i adolescència\nPossiblement per això quan a Maria J. Portella, psicòloga i doctora en neurociències de professió, li van suggerir que el seu fill Roger (10 anys) podia tenir un trastorn de l’espectre autista, no s’ho va acabar de creure. I uns anys més tard, quan ja havia passat de la negació a la ràbia, la tristesa i finalment l’acceptació, va decidir escriure el llibre 'Mundos invisibles. El espectro autista explicado por una madre neurocientífica', perquè, com ella diu, “tot i tenir molts coneixements de psicologia”, va quedar “tan atordida com qualsevol altra família”, perquè estaven “perduts”.\nA l’última classificació del 'Manual diagnòstic i estadístic de trastorns mentals' del 2013, s’estableix una nova classificació del trastorn autista. El manual, que serveix de referència a professionals de la salut per establir diagnòstics, acorda una nova categoria general anomenada TEA o trastorn de l’espectre autista. Es tracta d’una disfunció a nivell neurològic crònica, amb una base genètica que altera el neurodesenvolupament de la persona afectada. És una condició de per vida que es manifesta en una sèrie de símptomes característics com són els comportaments restringits i repetitius i deficiències en la comunicació social, sobretot problemes d’integració social i de comunicació. Aquesta nova classificació considera que es tracta d’un trastorn amb un espectre ampli, per això diferencia tres graus d’afectació (baix funcionament, funcionament mitjà i alt funcionament). Els d’alt funcionament solen ser autònoms en el seu dia a dia encara que necessiten treballar sobretot les habilitats socials. Si els donen unes pautes específiques, aprenen i poden funcionar de manera autònoma. “Cal tenir present que el TEA pot estar acompanyat d’una discapacitat intel·lectual i/o d’un trastorn del llenguatge”, puntualitza Marta Selva, psicòloga infantojuvenil del centre Lopsi de Manresa i de l’Hospital Quirón de Barcelona.\nLa Marta (15 anys) estava diagnosticada de la síndrome de X Fràgil -malaltia genètica que causa problemes de desenvolupament com dificultats d’aprenentatge- des dels 4 anys. Fa poc més d’un any, quan estudiava segon d’ESO, va començar a tenir problemes a l’escola: “Es marejava, tremolava i no era capaç d’estar tranquil·la a classe. Va fer tercer en una escola ordinària amb una unitat de suport a l’educació especial (USEE) però va patir alguna crisi d’ansietat, s’autolesionava, i no va acabar el curs”, explica la Lourdes, la seva mare. Quan parlem, fa tot just unes setmanes que ha començat a anar als matins a un hospital de dia on, a l’espera d’un diagnòstic definitiu, els professionals del centre els han comentat que possiblement té un TEA. A la família li resulta difícil conviure amb la Marta. “Té un caràcter molt variable, mai té un dia bo, gairebé tot li sembla malament, està gelosa del seu germà, només vol sortir i quedar amb amigues però no té amigues i no la podem deixar sola gaire estona”, diu la mare, i reconeix que l’adolescència de la Marta no té res a veure amb la del fill gran.\nADOLESCÈNCIES MÉS COMPLICADES\nL’adolescència és un període de recerca i autoafirmació dels joves, una etapa molt social en què s’apropen als amics i generen cert distanciament amb els pares. És un moment complex per si sol i si hi ha un trastorn autista es complica encara més. Les persones amb autisme solen tenir interessos restringits i solen tenir alterades les habilitats socials, la interacció, la comunicació social, tenen dificultat per entendre sentits figurats, bromes… Característiques que dificulten que encaixin amb altres nois i noies de la seva edat. Ho demostra un estudi fet amb 11.000 adolescents amb TEA: fora de l’horari escolar, el 43,3% mai tenien relació amb els companys de classe i el 54,4% no rebien trucades ni missatges de WhatsApp. Per a la psicòloga Selva és clau que es treballi amb l’escola perquè les persones amb autisme estiguin ben integrades i tothom les respecti. És possible que, tot i voler tenir amics, els seus comentaris o comportaments inadequats generin cert rebuig i això els afecti a nivell emocional. Que el desenvolupament de les relacions socials no sigui totalment correcte també implica un dèficit en el desenvolupament emocional de l’adolescent. D’aquí la importància de buscar estratègies i donar-los eines, preguntes comodí, solucions que poden aplicar en certes situacions socials, una mena d’entrenament perquè funcionin de forma adequada i autònoma quan són adolescents i arriben a l’edat adulta. Selva apunta que també és important l’empoderament dels pares: “Ells entren a la sessió amb els pacients perquè vegin les estratègies que fem servir i tinguin eines per aplicar i reconduir el fill o la filla durant la setmana i aconseguir una bona eficàcia del tractament realitzat”.\nLes persones amb autisme solen tenir interessos restringits i solen tenir alterades les habilitats socials, la interacció i la comunicació social\nMaria J. Portella admet que pensa en l’adolescència d’en Roger: “Sabem que l’adolescència és un canvi molt important a la vida d’una persona, una etapa que pot ser difícil, i en el cas del nostre fill suposem que, com ja ha passat en altres etapes anteriors viscudes, també serà diferent”. L’intenten preparar per als canvis socials que representa l’adolescència, que ell es construeixi la seva identitat sense manca d’autonomia i ells com a pares no ser intrusius.\nFundació Friends, un espai on relacionar-se\nLa Fundació Friends treballa per facilitar la vida de les persones amb autisme a partir dels 14 anys. Organitzen tallers i sortides de cap de setmana, donen suport a necessitats educatives, els ajuden a adquirir competències laborals i en la transició a la vida independent. Tot i que d’entrada la majoria de joves no tenen voluntat d’apuntar-s’hi i ho fan més pel convenciment de les famílies, troben un espai on relacionar-se que els aporta seguretat en ells mateixos.\nLes persones sense autisme tenim desenvolupat un instint social que ens permet aprendre les claus i les normes que regeixen el món social de manera automàtica, intuïtiva. Disposem de mecanismes neurològics que ens permeten inferir la informació que no està escrita ni és explícita i que és habitual en el món social: el to de veu, els gestos, les ironies... En canvi, l’instint social en les persones amb autisme està alterat, no es tracta d’un mal aprenentatge o que no vulguin aprendre-ho. Tenen una configuració cerebral diferent, potser són molt competents amb unes altres capacitats però l’alteració en la sociocomunicació és un dels seus punts febles.\nIsabel Paula, professora titular de trastorns del desenvolupament i de la conducta i directora del postgrau d’autisme de la Universitat de Barcelona, recorda que l’instint social d’una persona amb autisme no apareix amb la intervenció d’un professional: “Ens convertim en una mena de traductors. Els traduïm les normes que regulen la interacció social, fem explícites les regles socials, el perquè ens relacionem i fem les coses com les fem. A vegades no ho entenen però saben que aprendre aquestes claus socials els ajudarà a viure millor en societat”. Paula insisteix en la importància de no donar res per descomptat, entendre que hi ha molts tipus d’autismes. “Hi ha persones amb autisme que són felices amb una vida social més reduïda, amb un entorn social petit -família i amics-, i no necessiten una vida social activa, sortir de festa... En canvi, d’altres sí que mostren motivació per tenir amics, parella, relacionar-se i sortir”, puntualitza la professora.\nD’aquí la importància d’escoltar-los i entendre quines necessitats socials té cada persona. Des del respecte s’ha de trobar la manera que siguin feliços. En aquests casos s’ha de treballar de forma més explícita per ajudar-los a aconseguir-ho. Isabel Paula insisteix en el respecte: “Si perceben un esforç constant per canviar-los se senten inadequats. No podem desvincular-los del seu autisme però els podem ajudar a comprendre el món social on viuen amb estratègies compensatòries, contextualitzades a partir de les seves necessitats quotidianes dins d’un marc de relació natural. Vivint situacions reals els ensenyem les pautes”.\nÚtil per apropar-nos a l’autisme\n'María y yo', de Miguel Gallardo i María Gallardo (Astiberri Ediciones, 2007)\n'El sueño de Andrés. Cuento para ayudar a comprender a los niños con síndrome de Asperger', d’Isabel Polo Robles (Editorial Psylicom, 2014)\n'María cumple 20 años', de Miguel Gallardo i María Gallardo (Astiberri Ediciones, 2015)\n'María y yo'. Documental de Félix Fernández de Castro (2010)\n'Atypical'. Sèrie de Netflix (2017)\n'Mundos invisibles. El espectro autista explicado por una madre neurocientífica', de Maria J. Portella (Tibidabo Ediciones, 2018)\nDia 1 del Campus de Periodisme i Humor: fem de vinyetaires


Comencem a gravar amb Instagram Reels - Marketing per tu\nComencem a gravar amb Instagram Reels\nHomeMarketing digitalSocial MediaInstagramComencem a gravar amb Instagram Reels\n9 de desembre de 2020 By Marta Costa Montmany\nSocial Media, Instagram, Marketing digital\nAra que ja sabem què és Reels, a on està localitzat, de quines pestanyes disposa, i com es poden veure els vídeos, és moment de començar a gravar amb Instagram Reels:\nPer fer-ho caldrà enfocar la càmera cap a fora o cap a dins (selfie) i clicar al botó de gravar per començar a fer-ho, no cal mantenir-lo clicat, si no que un cop es vulgui aturar la gravació cal tornar a clicar-lo.\nA diferència dels Stories en els que es grava tot sencer, a Reels podem fer petites micro gravacions fins a completar els 15 o 30 segons de temps que tenim, per fer-ho:\nGravem un clip de menys de 15 segons, i així successivament fins arribar al temps final, s’aniran mostrant un rere l’altre.\nAmb el temporitzador podem fixar un temps màxim de gravació per cada clip, caldrà clicar la icona del rellotge i escollir quan es vol que acabi la gravació del següent clicar, de manera que quan es comenci a gravar s’aturarà automàticament quan arribi el moment.\nEn cas que un clip correlatiu a un altre no hagi sortit bé, es pot esborrar el segon i conservar l’anterior, per fer-ho cal clicar al botó de fletxa de l’esquerra, anar al clip, clicar a la icona de paperera, finalment confirmar que es vol esborrar.\nDe la mateix manera podem retallar el clip amb icona de les tisores, i amb els lliscadors que es marquen amb els marcs blancs, per indicar quan es vol que comenci i quan es vol que acabi.\nPodem usar varis efectes per gravar, i un de bastant interessant és el “Green Screen” perquè permet canviar el fons i posar la foto de la galeria del mòbil que es vulgui.\nTambé podem afegir vídeo que tinguem al mòbil, el que no podem fera Reels és afegir-hi fotos.\nSi el compte té la funcionalitat de música també es pot afegir als vídeos.\nTambé es poden afegir àudios d’altres vídeos, per fer-ho:\nCal obrir el vídeo que contingui l’àudio, clicar a “àudio original”, i després prémer a “utilitzar àudio”.\nUna funcionalitat molt interessant és tota la quantitat d’efectes que es poden usar, per fer-ho:\nCal tocar la icona d’efectes de la cara somrient, escollir-ne un de l’slide de la part inferior, i si no n’hi ha cap que ens agradi toquem el nom del primer que hi hagi, i després cliquem a “explorar efectes” per poder veure tot el ventall que hi ha disponible.\nL’alineació és una característica fonamental per poder enganxar bé un clip amb l’anterior, ja que al clicar-lo se superposa la imatge de l’últim fotograma del clip anterior per tal de poder encaixar perfetament la imatge del que anem a gravar a continuació.\nQuan tinguem el vídeo a punt per publicar podem escollir quina imatge de portada hi volem posar.\nPodem publicar el vídeo a Reels i també com a història, o el podem guardar com a borrador per editar-lo o publicar-lo més tard.\nA Instagram Reels hi ha la possibilitat de descarregar el vídeo al mòbil sense publicar-lo, per tant es pot utilitzar com a plataforma per crear i editar vídeos.\nAra ja el més important és practicar i començar a fer un vídeo d’Instagram Reels!\nTags:\tInstagramMarketing digitalSocial MediaVídeosXarxes socialsInstagram ReelsReels\nMés recursos de les Fan page de Facebook\nVoleu veure més aspectes del back-office de Prestashop?\nCom aconseguir més seguidors de qualitat a Instagram?\nPrezi: Presentacions al núvol


Anul·lació parcial del Reglament prohibint la pesca de tonyina vermella al Mediterrani i l'Atlàntic Oriental\nEl Tribunal de Justícia Europeu el considera discriminatori en tant que es va aplicar més tard als espanyols que a la resta de països afectats\nLa Comissió va adoptar dia 12 de juny del 2008 un Reglament* pel que es prohibia la pesca de tonyina vermella a partir del 16 de juny del 2008 a Itàlia, Grècia, França, Xipre i Malta. A Espanya, en canvi, la prohibició va entrar en vigor una setmana després, dia 23 de juny. Aquest tracte diferent i no justificat entre països ha portat al Tribunal de Justícia Europeu a declarar el Reglament nul en la mesura en què no compleix el principi de no discriminació.\nAbans del 2008, la pesca de tonyina vermella estava permesa en aigües del Mediterrani i l'Atlàntic oriental entre els dies 1 de gener i 30 de juny. Tot i això, la Política Pesquera Comú (PPC) permet a la Comissió Europea d’establir mesures d’urgència per conservar les poblacions de peixos si es considera necessari. El Reglament del 12 de juny del 2008 s’acull al marc legislatiu de la PPC, prohibint no només la pesca de la tonyina, sinó també el seu desembarcament, l’engabiament amb finalitats d’engreix o cria, i el seu transbord en aigües o ports comunitaris.\nEl Reglament s'ha vist sotmès a l'estudi del Tribunal de Justícia Europeu a causa de la petició d'una societat de Malta, ADJ Tuna, que es dedica a la cria i engreix en piscifactoria de tonyines pescades en aigües mediterrànies. El Tribunal ha considerat que, tot i respectar els principis de proporcionalitat o de protecció de confiança legítima, sí que trenca el principi de no discriminació.\nNo obstant això, el Tribunal també declara que el Reglament no és nul en quant no s’estableix l’obligació de recollir les opinions dels agents econòmics que es puguin veure afectats per mesures d’urgència.\nPer llegir la nota de premsa del Tribunal de Justícia Europeu, cliqueu aquí (.PDF, ES).\nPodeu consultar també els nostres informes sobre aquest tema:\n- La tonyina vermella es troba encara en perill d’extinció (6 gener 2010)\n- Modificacions al programa específic de control i inspecció de la tonyina vermella (24 maig 2010)\n- Prohibida la pesca de tonyina vermella als vaixells espanyols (7 juliol 2010)\n- Científics europeus aconsegueixen avanços en la reproducció en captivitat de la tonyina vermella (3 setembre 2010)\nPer saber més sobre la Política Pesquera Comú, podeu fer click aquí (ES).\n* Reglament de la Comissió (CE) 530/2008 del 12 de juny 2008.\nConsultora d'Agricultura i Pesca, Salut i R+D+i


El 'We, the people' català\n"La participació és l'única resposta capaç de validar o desmentir aquells discursos polítics que no estan disposats a passar pel nostre dictamen"\nper Joan Antoni Guerrero Redactor 07 de juliol de 2017 19:00\nA tres mesos per a la celebració del referèndum i la possible declaració d'independència —es declararia en un termini de 48 hores si guanyés el 'sí—, els discursos d'una banda i l'altra del partit s'escoren en posicions de radicalitat oposada. El Govern català i els seus aliats reforcen el arguments pel flanc democràtic, plantegen una votació "en normalitat" i conviden tothom a pensar que s'acosten unes votacions que es desenvoluparan "com sempre". Han presentat la Llei del referèndum d'autodeterminació i ho han fet en un acte solemne al TNC precisament un 4 de juliol, el dia de la independència dels Estats Units, i citant la declaració que va posar les bases del nou país alçat contra el regne de la Gran Bretanya.\nLa referència nord-americana és probablement una de les millors tries que els organitzadors de l'acte podien haver fet per a una cita en la qual es feia necessari exposar les millors raons amb la màxima capacitat de seducció. Perquè el lema "We, the people" nord-americà, l'esperit d'allò que va inspirar els fundadors de la que ha estat considerada una de les millors democràcies del món, és probablement un dels lemes d'empoderament polític més intensos, engrescadors i capaços de generar la necessària disposició emocional per enfrontar-se a situacions noves, que requereixen el màxim coratge i determinació. La declaració d'independència dels Estats Units fixava com a objectiu final aconseguir la "seguretat i la felicitat" dels ciutadans que el rei de la Gran Bretanya havia maltractat.\nA l'altra banda, tres expresidents espanyols i altres figures de la política ibèrica sortien a la palestra per vaticinar les pitjors de les càbales. Felipe González establint un paral·lelisme recargolat entre Carles Puigdemont i Nicolás Maduro; Jaime Mayor Oreja fent una crida a la mobilització per fer front a l'independentisme català com si es tractés d'ETA, i Xavier García Albiol anticipant-se als fets per intentar traslladar la idea que els independentistes catalans treballen per provocar un xoc que acabi finalment en un "conflicte social al carrer".\nDefinitivament és cert, la qüestió del referèndum de l'1-O és una qüestió que concerneix la gent i ningú més. No concerneix González, ni Aznar, ni Zapatero ni García Albiol, ni tan sols Puigdemont o Junqueras. Només la gent té la capacitat de desfer el nus gordià en què sembla haver-se convertit tot plegat. I la gent mateixa, en funció de la determinació col·lectiva que estigui disposada a mostrar, assolirà o no els objectius que s'han plantejat per a l'1-O. La participació és l'única resposta capaç de validar o desmentir aquells discursos polítics que no estan disposats a passar pel nostre dictamen. Perquè nosaltres, la gent, hem de tenir l'última paraula.


Quina és la vostra política de reemborsament?\nExtendOffice valora tots els clients i treballa dur per oferir als clients una experiència agradable utilitzant productes i serveis de ExtendOffice.\nLa majoria de programari de ExtendOffice ofereixen una versió de prova gratuïta, de manera que els clients poden 'provar-conduir' abans de decidir comprar. Aquestes versions de prova no tenen limitacions funcionals. Tot això ajuda els clients a prendre una decisió informada i evitar comprar el producte incorrecte per a les seves necessitats.\nÉs a causa d'aquest sistema "provar-abans-de-comprar-vos" que ExtendOffice proporciona 60 dies de devolució de diners Garantia. Els reemborsaments s'aprovaran en aquesta garantia només sota les circumstàncies acceptades a continuació. Si una compra ha d'excedir el període especificat de garantia de devolució de diners, no es farà cap reemborsament.\nCircumstàncies sense reemborsament\nAmb productes que ofereixen una garantia de devolució de diners fins a 60, ExtendOffice generalment no reembossa ni canvia productes en les següents situacions:\nCircumstàncies no tècniques\n1. Falla pel client d'entendre la descripció del producte abans de comprar-la, causant una compra inadequada. ExtendOffice suggereix que els clients llegeixin la descripció del producte i utilitzin la versió de prova gratuïta abans de comprar. ExtendOffice no pot proporcionar un reembossament si un producte no compleix les expectatives dels nostres clients a causa de la manca d'investigació de producte per part seva.\n2. Sol·licitud de reembossament del client per reclamació de frau amb targeta de crèdit / altre pagament no autoritzat. Atès que ExtendOffice col·labora amb una plataforma de pagament independent, és impossible controlar l'autorització durant el pagament. Una vegada que es processa i es realitza una comanda, no es pot cancel·lar. Tanmateix, ExtendOffice canviarà el producte comprat per un que el client vulgui.\n3. Sol·licitud de reemborsament que reivindica la no recepció del codi de registre dins de dues hores després de l'èxit. Normalment, una vegada que s'hagi validat una comanda, el sistema ExtendOffice enviarà automàticament un correu electrònic de registre a la 1 hora. Tanmateix, de vegades, l'arribada d'aquest correu electrònic de registre es pot retardar, degut a retards causats per fallades d'Internet o de sistema, correus electrònics de correu brossa, etc. En aquest cas, els clients haurien de recuperar-lo o contactar-se amb el servei d'atenció al client enviant un correu electrònic a sales@extendoffice.com: totes les consultes rebrà una resposta el mateix dia.\n4. Compra d'un producte anomenat "incorrecte", sense haver-lo canviat pel producte correcte dins del període de garantia del producte adquirit. ExtendOffice no reemborsarà l'ordre; mentre que, podem oferir un descompte per comprar el producte correcte.\n5. Un client té un "canvi d'ànim" després de la compra.\n1. Una sol·licitud de reembossament a causa de problemes tècnics, i el client es nega a cooperar amb l'equip de suport de ExtendOffice en els intents de solució de problemes al disminuir proporcionant descripcions detallades i informació sobre el problema o negant-se a provar aplicar les solucions proporcionades per l'equip de suport de ExtendOffice.\n2. Una sol·licitud de reembossament per a problemes tècnics després del programari s'ha actualitzat, si l'ordre supera els dies 60.\nExtendOffice ofereix reemborsaments per les circumstàncies següents a les directrius de la garantia de devolució de diners.\n1. Compreu un "producte incorrecte" i, a continuació, compreu el producte correcte de la nostra empresa. En aquest cas, ExtendOffice reemborsarà el preu del producte incorrecte si no ho necessiteu.\n2. Compreu el mateix producte dues vegades o compra dos productes amb funcions similars. En aquest cas, ExtendOffice us reemborsarà un dels productes o canviarà un programa per a un altre producte de ExtendOffice.\n3. El client no rep el codi d'inscripció dins de les 24 hores de compra, no ha pogut recuperar el codi de registre del Centre de suport de ExtendOffice i no ha rebut una resposta oportuna (en un termini de 24) des de l'equip de suport de ExtendOffice després de fer el contacte. En aquest cas, ExtendOffice reemborsarà l'ordre del client si no necessita el producte en el futur.\nEl programari adquirit té problemes tècnics terminals durant 60 dies. En aquest cas, ExtendOffice reemborsarà el preu de compra si el client no vol esperar una futura actualització.\nUn cop s'hagi emès un reemborsament, la llicència corresponent es desactivarà. Si us plau:\nDescarregar versió: Desinstal·leu el programari i suprimiu-lo des del vostre ordinador.\nVersió del disc: Destrueix el disc i desinstal·leu el programari des de l'ordinador.


La violència sectària esclata a Kabul\nLA TRANSICIÓ AMENAÇADA\nAlmenys 59 morts i 134 ferits en dos atemptats suïcides contra la comunitat xiïta a l'Afganistan\nEls pitjors atacs sectaris de l'última dècada amenacen de trencar la bona convivència entre sunnites i xiïtes a l'Afganistan. L'abast dels dos atemptats suïcides d'ahir és, per ara, incalculable.\nETHEL BONET ISLAMABAD Actualitzada el 07/12/2011 00:00\n260x366 DEL CULTE AL CAOS Una nena demana ajuda després de l'atemptat suïcida d'ahir en una mesquita de Kabul durant la celebració de la festa xiïta de l'Aixura. / M. HOSSAINI / AFP DEL CULTE AL CAOS Una nena demana ajuda després de l'atemptat suïcida d'ahir en una mesquita de Kabul durant la celebració de la festa xiïta de l'Aixura. / M. HOSSAINI / AFP\nL'Afganistan va viure ahir un dels episodis de violència sectària més sagnants dels últims deu anys. Dos terroristes suïcides van provocar una autèntica carnisseria en dues mesquites xiïtes a Kabul i a la localitat de Mazar-e Xarif, al nord del país, quan milers de pelegrins commemoraven el martiri de l'imam Hussein, el nét del profeta Mahoma. Més de seixanta persones van morir i un centenar van resultar ferides en el doble atemptat suïcida de caire sectari, que va convertir la festivitat religiosa de l'Aixura en una jornada negra.\nEl pitjor atac va ser al santuari d'Abul Fazl, al sud de la capital afganesa, a plena llum del dia. El suïcida va esperar que el temple estigués ple de gom a gom de pelegrins per detonar la càrrega explosiva que portava enganxada al cos. L'explosió va fer saltar pels aires el kamikaze, va matar desenes de persones i va provocar nombrosos danys materials a la mesquita i els voltants. Les televisions locals mostraven imatges esgarrifoses de cadàvers destrossats a l'esplanada de la mesquita, mentre els ferits eren evacuats en ambulàncies i vehicles particulars a diversos centres hospitalaris.\nQuan Kabul encara seguia sumit en el caos i l'horror, un altre suïcida -que anava amb bicicleta- va immolar-se a la plaça d'Alokozai, a Mazar-e Xarif, al pas d'una processó xiïta, i va provocar la mort de quatre persones.\nSegons el president Hamid Karzar, que continua a la ciutat alemanya de Bonn, aquests cruents atemptats sectaris buscaven "trencar la unitat dels afganesos"."No volen que els afganesos estiguem units sota una mateixa bandera", va declarar en un comunicat el mandatari afganès, que va qualificar als autors dels atemptats "d'enemics de l'islam i de l'Afganistan".\nEls xiïtes, una minoria al país\nLa comunitat xiïta representa gairebé el 20% de la població afganesa, i encara que aquests atacs sectaris són habituals en altres països musulmans, a l'Afganistan des de la caiguda del règim dels talibans no hi havia hagut cap episodi important de violència sectària fins ara. Després d'aquests atemptats mortals podria posar-se en perill la bona convivència que hi havia entre xiïtes i sunnites en els últims anys a l'Afganistan.\nEl que al principi podia semblar un atac orquestrat pels insurgents en resposta als acords aconseguits dilluns en la cimera internacional sobre el futur de l'Afganistan, segons els quals la comunitat internacional tutelarà el país asiàtic fins al 2024, va resultar que tenia el segell del grup pakistanès Lashkar-i-Jhangvi al-Alami, una milícia islamista que té un llarg historial de matances sectàries al Pakistan. Aquest mateix grup va ser el responsable de l'atemptat més sanguinari contra la comunitat xiïta durant una processó de l'Aixura a Lahore fa dos anys.\nPrecisament, en previsió a possibles atacs a la festa xiïta -habituals en els últims anys- les autoritats pakistaneses van extremar ahir les mesures de seguretat i van ordenar el desplegament de milers de policies per protegir la processó xiïta a les principals ciutats del país.\nEls talibans condemnen l'atac\nEl primer a condemnar els atemptats sectaris va ser el mateix moviment talibà, que va aclarir que el seu grup "no permet atacar afganesos per la seva religió, tribu o procedència". Amb aquesta declaració poc encertada, que es contradiu amb els seus actes, els insurgents pretenien desvincular-se de la massacre. També la Missió de les Nacions Unides a l'Afganistan (UNAMA) va qualificar els atacs de "brutals" i va recalcar que "no tenen cap justificació possible".


El govern espanyol vol que el proper curs universitari torni a ser presencial | Adolescents.cat\nEl govern espanyol vol que el proper curs universitari torni a ser presencial\nUn curs amb classes presencials des de l'inici. Aquesta és la idea amb la qual treballa ja el Ministeri d'Universitats de cara al setembre. Segons ha explicat Manuel Castells, la Moncloa treballarà en aquesta línia amb les comunitats autònomes i els rectors de les universitats de tot l'Estat en els propers mesos. Aquest curs, la majoria de centres han optat per un model híbrid.\nSi tira endavant, caldrà, això sí, "mesures extraordinaries". Així ho ha defensat el ministre acompanyat d'Isabel Celaá, titular de la cartera d'Educació del govern espanyol: "No abandonarem la mascareta, les finestres s'obriran, hi haurà distància física... la pandèmia no ha acabat". Castells ha apuntat que, l'escenari més immediat, el del període d'exàmens, ja dibuixa una progressiva normalització amb avaluacions presencials.\nCastells creus que els docents universitaris "tenen raó" quan reclamen ser vacunats, però ha subratllat que són els experts sanitaris els que estableixen les prioritats i que cal seguir-les. Sanitat i les autonomies estan estudiant aquesta possibilitat. Segons Castells, el tema de la selectivitat és "preocupant", però el Ministeri d'Universitats només pot traslladar la seva "recomanació positiva".


El caçador d'instants: PARES PUSIL·LÀNIMES\nCom ja és habitual des de fa uns cursos, a fi de facilitar l’adaptació a l’escola als més petits, els primers quinze dies de classe està permesa l’entrada a les aules dels pares durant uns minuts. Sembla que la presència paterna ajuda al nou escolar a perdre la por davant una situació completament aliena i en què, de cop i volta, es veu obligat a compartir un espai amb d’altres nens que li són del tot desconeguts. Quant a això, una companya de la feina ens explicava no fa gaire una curiosa anècdota sobre la seva filla de tres anys, que ha començat aquest setembre a anar al parvulari. Resulta que, després dels primers dies, la nena es nega a entrar a la classe mentre hi hagi pares a dins. La raó? No pot suportar veure’ls tristos, plorosos i amoïnats davant la perspectiva de deixar els seus descendents sols durant unes hores. El món del revés.\nPer a mi els problemes sentimentals i de consciència que, de mica en mica, trasbalsen a més pares en arribar el començament de curs, són l’evidència que estem fent una societat de pusil·lànimes amb tendència a la infantilització. D’altra manera no s’entén aquest excés d’emotivitat i un complex de culpa que no té cap mena de fonament. O sí? He llegit un reportatge en què es demostra que l’anòmala situació es dóna sobretot en mares treballadores, incapaces d’assumir l’abandonament dels seus fills. Aquesta veneració a l’impúber o, si no hi és, al jove, explicaria la preocupant manca de respecte que actualment pateixen els ancians, com si el cicle de la vida s’hagués consumit en arribar a la maduresa. Un malson que plantejaren al seu dia autors com Aldous Huxley o William Golding i que, malauradament, comença a agafar forma.\nEl passat dimecres, mentre dinava amb el meu amic Ramon, que ja ha tombat la seixantena i que per voluntat pròpia no té descendència, em comentava com dies enrere dues parelles de la seva edat li confessaven el seu desassossec davant l’abandó de la llar dels seus fills per tal d’independitzar-se. Es trobaven del tot desorientades, fins al punt de no saber què fer amb les seves vides. Estaven sent assetjades per l’anomenada síndrome del niu buit, un estat depressiu que afecta les persones grans quan d’un dia per l’altre es veuen soles. «Vaig tenir la sensació que durant tants anys de convivència els fills els havien acabat xuclant la sang i ara estaven necessitats d’una transfusió costés el que costés. Sé que parlo sense coneixement de causa, però crec que prendre’s la paternitat tan a la valenta és una completa estupidesa», va concloure el meu amic.\nEtiquetas: Aldous Huxley, William Golding


El comú d’Encamp organitza una classe d’exhibició de cycling solidària, per aquest proper dissabte 19 de setembre, com a cloenda de les activitats esportives a l’aire lliure que s’han realitzat a la parròquia durant l’estiu, va informar aquest dimarts la corporació en un comunicat.\nText: ANA · Fotos: Comú d’Encamp\nDes de les 10 del matí fins a les 2 del migdia, cada hora en punt hi haurà una sessió de ‘cycling’ a la plaça dels Arínsols (quatre en total) dirigida pels monitors Tània Baró, Francesc Mora i Xavier Martin. En cas de mal temps l’activitat es realitzarà al Complex Esportiu.\nLes sessions duraran 45 minuts i, entre sessió i sessió, es farà la neteja i desinfecció de les bicicletes. El comú aplicarà el protocol de seguretat sanitària d’acord amb les directius del ministeri de Salut.\nAquest dimarts s’han obert les inscripcions en línia a través del web del comú d’Encamp. La inscripció té un preu de 5€ per sessió i els diners recollits aniran íntegrament als fons de solidaritat per la Covid-19. S’ha previst també una fila 0 per tal que les persones que vulguin participar de la iniciativa solidària puguin fer-ho pagant el preu de la inscripció però sense participar activament a la sessió de ‘cycling’. L’activitat està prevista per a persones majors de 16 anys.\nEl comú d’Encamp vol agrair als comuns d’Ordino, Andorra la Vella, Sant julià de Lòria i Escaldes-Engordany, els que tenien disponibilitat de bicicletes, per la cessió gratuïta per fer l’activitat.\nLes activitats esportives a l’aire lliure d’aquest estiu a la parròquia (‘cycling’, aiguagim, ioga i pilates) han estat una de les iniciatives incloses en el pla de xoc per tal de dinamitzar l’espai públic amb activitats a l’aire lliure i que han tingut una alta participació en totes les seves modalitats.\nReserva la teva plaça fent clic aquí


Ainhoa de Bilbao, agost 2006\nEl viatge va anar molt bé!\nLa ruta que vam fer ens va agradar molt i amb l'Omar vam tenir molt bon rotllo.\nEls hotels estaven molt bé, sobretot la kashba de n'koob, el Tomboctou i el riad Lena. Potser ens hagués agradat més dormir a Ouarzazate enlloc d'anar a l'hotel del costat de la Kashba.\nIgnasi Sogorb, agost 2006\nUn cop de tornada a la feina, et puc dir que el viatge al Marroc ha estat una intensa experiència. Per a la Mònica ha estat una mica més positiva que per a mi, perquè m'he passat una setmana amb diarrea, vòmits, febre, etc,tot per culpa de beure aigua d'una font...què burrro!\nRespecte al viatge comentar-te que ha estat molt especial, en tots els sentits. Reconec que vaig anar-hi amb uns prejudicis propis d'una societat intolerant. Però he vist un poble meravellós en tots els sentits (la gent, els paisatges, les formes de vida, el menjar, etc).\nD'altra banda, estem molt contents de Marhaba, la veritat és que tots els hotels eren perfectes, cèntrics i acollidors. Potser l'únic problema dels hotels sigui la humitat tan acusada però això han de ser ells. Per això, només ens quedar agrair-vos la vostra feina i animar-vos a seguir endavant.\nGaspar Senís - agost 2006\nHem tornat sans i estalvis i amb una intenciò positiva hem permeto fer-te alguns comentaris.\nVALORACIÓ TREK: Molt positiva de tota la gent que ens ha atés a la casa de M-Zik i especialment del guia Alí, el muler Ibrahim i el nebot de l'Alí, en Mustafà un nen de 11 anys molt trempat. Bàsicament vàrem fer el recorregut programat amb alguns canvis que el milloraren. La casa de la familia de l'Alí a M-Zik molt bé.\nASPECTES MENYS REEIXITS: Viatge de Marraqueix a Fes sense passar pel bosc de cedres ja que ni el voucher ni les instruccions que va rebre el conductor parlaven d'aquesta particularitat i ens va portar per la ruta directe,\nNúria Vilar - juliol 2006\nJa hem tornat del Marroc. Ha estat un viatge realment interessant. A tots ens ha agradat molt. A mi el que més em va agradar va ser el trekking, perquè a Marràqueix hi feia una calor insuportable i a mi la calor no em va. Però els dies que vam caminar per l'Atles van ser molt especials: el paisatge, la tranquil·litat, la gent... Aquestes muntanyes enganxen!\nGràcies per tot i fins una altra.\nRosa i Enric - juliol 2006\nSóc la Rosa de Granollers\nT'escric per dir-te que tot ha anat molt bé, que hem disfrutat i aprofitat el viatge i que ens sembla que tot ha valgut molt la pena. I també per donar-te a conéixer un parell de coses.\nAlba Oriol, abril 2006\nHola Soc l´Alba Oriol!\nPel que mi em sembla si que es veritat que en el hotel de les Gorgues si que va ser una mica agobiant de gent i crec que amb un dia ja ni hauria prou.\nI aprofitant aquest dia es podria donar cap al final i la pujada dividir amb dos tramps.\nMalgrat aixó el que a mi em respecte va anar fàntastic i el meu fill s ´ho va passar molt bé que per mi es el més important.\nEspero mantenir contacte amb vosaltre.\ni per darrera vegada moltes gracies.\nEster Plana , abril 2006\nEl viatge ens ha anat molt i molt bé. Tot ha rutllat molt bé, ens ha agradat molt, i hem disfrutat.\nL'únic problema que vàrem tenir va ser l'arribar el primer dia que no hi havia ningú esperant-nos, no sabem que va passar. Un senyor que hi havia a l'aeroport ens va ajudar i va trucar a l'hotel que anàvem i al cap de res ja teniem el xofer allà. Tot i així el xofer molt bé, després cada dia va ser puntualíssim.\nMoltes gràcies i ja pots contar que farem una molt bona propaganda.\nLa Colla de l'Ester Plana\nInma Sala - març 2006\nTot perfecte, ens ho hem passat molt bé i som de les que\nMarraquiex ens ha agradat molt.\nL'excursió a l'Atlas també ens va agradar molt, lo millor del mercat d'Ansi el parking dels burros.\nI el riad...., ai! el riad. Ens va agradar moltíssim, ho porten una parella de francesos super agradables.\nBé, per ara, res més només em queda donar-te les gràcies i a partir d'ara parlar de la teva agència\nCèsar Rodríguez - gener 2006\nUn viatge fantàstic !. Tal i com varem quedar et comento algunes coses del viatge.\n- Avió: El viatge d’anada una mica complicat L’avió de Barna va sortir gairebé amb 3 hores de retard. Vem fer just per agafar el vol Madrid-Casablanca. L’avió cap a Ouarzazate també duia retard, però sembla que és normal. Arribarem a la 1 de la matinada. La sorpresa fou que s’havien perdut dues maletes. Una hora més de cua per fer la reclamació. Total anàrem a dormir a les 3 de la matinada Les maletes les varem recuperar al cap de 5 dies quan tornarem a Ouarzazate).\n- Xofer/minibús: Excel·lent. El xofer era una persona atenta i prudent. En cap moment ens varem sentir incomodes amb ell. Molt atent amb la nostre seguretat, això feia que paréssim només en botigues i mercats segurs, preparats per a turistes i per tant una mica més cars.


La Comunitat Valenciana ja té la incidència acumulada més baixa d'Espanya | Valencia Extra\nA més, la IA a set dies també és la més baixa d’Espanya, amb 14,09 casos per 100.000 habitants\nLa Comunitat Valenciana registra aquest dimecres la incidència acumulada de coronavirus més baixa de tota Espanya, amb 39,03 casos per cada 100.000 habitants, amb el que supera a Balears i es converteix en la regió amb menor índex de contagis.\nA més, la IA a set dies és la més baixa d’Espanya, amb 14,09 casos per 100.000 habitants, segons l’actualització diària de casos de coronavirus que publica el Ministeri de Sanitat.\nPer part seua, l’ocupació hospitalària també continua baixant: hi ha 365 pacients covid ingressats en planta, 31 menys que el dimarts, amb el que el percentatge d’ocupació de llits ha descendit del 3,48% al 3,21%.\nLa pressió en UCI també baixa, amb 133 llits ocupats (quatre menys que el dilluns), una ocupació del 13,9%. Tots dos paràmetres se situen per sota de la mitjana d’Espanya. Així mateix, en les últimes 24 hores s’han registrat 34 ingressos i 54 altes.\nFinalment, la taxa de positivitat ha decrescut del 4,62% al 4,47%, per sota de la mitjana d’Espanya (5,35%).


El cap de setmana arranca amb nou avís per fortes tempestes a Castelló\nS'espera que el pitjor es produixca aquest divendres a la vesprada però la resta del cap de setmana es preveu prou tranquil\nDiuen que després de la tempesta arriba la calma però en aquesta ocasió no és el cas, no al menys a Castelló. Després de les fortes pluges i la calamarsa caiguda aquest dijous a la vesprada en molts punts de Castelló i València, l'Agència Estatal de Meteorologia torna a activar l'avís groc per fortes tempestes, encara que en aquesta ocasió no afecta la província de València.\nAixí, el cap de setmana arrenca amb avís de tempestes per aquest divendres a la vesprada a l'interior de la província de Castelló. Segons l'Agència Estatal de Meteorologia, entre el migdia i les nou de la nit es s'esperen tempestes que podran ser localment fortes en molts punts d'interior. No així a la resta de la Comunitat Valenciana, on es preveu una jornada tranquil·la.\nLes temperatures han baixat després de les pluges d'ahir i en cap punt s'assoleixen màxima superiors als 29ºC. Per al dissabte s'espera un temps més tranquil a Castelló, encara que podria ploure a l'interior, però no amb tanta intensitat com en les jornades anteriors.\nA la resta de la Comunitat Valenciana, bon temps i lleuger ascens de les temperatures, sobretot a les màximes. A València, de fet, podrien arribar als 32ºC. A Alacant es quedaran en una màxima de 30ºC ia Castelló més fresc, com a molt 27ºC segons la previsió d'Aemet.\nPer al diumenge el cel estarà clar encara que podria ploure lleugerament en la meitat sud de la Comunitat Valenciana. Pel que fa a les temperatures, les màximes baixaran, especialment a l'interior de València.


“No puc mirar la gent sense indagar en els rostres. D’ençà que he tornat és així. Indago en els llavis, en els ulls, en les mans. Als llavis, als ulls, a les mans, els faig preguntes. Davant de qualsevol que se’m posi al davant em pregunto: ¿M’hauria ajudat a caminar, aquest?” Ho diu una de les veus que parlen en aquest llibre, veus de dones deportades per haver participat en la resistència al nazisme i que van haver de reprendre, sortint dels camps, el seu lloc entre els vius. La que les fa parlar és Charlotte Delbo, una de les autores més considerables del segle XX europeu, encara avui desconeguda del gran públic. Les va anar a visitar vint anys després de l’alliberament per preguntar-los com era la vida. D’aquesta polifonia de dones, cada una amb la seva personalitat inconfusible, n’emergeix una reflexió trasbalsadora que t’interpel·la i et modifica.


El 18% de la població activa es reconeix víctima d’una situació d’assetjament sexual – Dones en Xarxa\nEl 18% de la població activa es reconeix víctima d’una situació d’assetjament sexual\nEl 18% de la població…\nSegons l’últim estudi realitzat pel ministeri d’Igualtat, el 18% de la població activa es reconeix en l’últim any víctima d’una situació d’assetjament sexual o per raó de sexe en el treball. Només el 10% s’atreveix a denunciar a l’empresa i d’aquest percentatge, menys del 3 per cent acudeix als tribunals de justícia. L’assetjament a les dones en el treball com una forma de violència de gènere és el tema central d’unes jornades que se celebren en la Facultat de Dret de Granada, organitzades per la Junta d’Andalusia.\nAquesta trobada conta amb conferències i taules rodones en les quals s’analitza un estudi que elabora la Conselleria per a la Igualtat i Benestar Social sobre l’assetjament a les dones en el treball com altra forma de violència de gènere, a partir d’una investigació realitzada per la Universitat de Magrana amb la col·laboració dels sindicats CCOO i UGT.\nEn la comunitat andalusa en l’últim any s’han realitzat més de 2.000 consultes a l’assessoria jurídica que presten aquests sindicats CCOO i UGT a través de l’Institut Andalús de la Dona i s’han constatat més de 60 casos relacionats amb assetjament sexual en el treball. “Hi ha normatives i instruments jurídics però mancada consciència que existeixen uns drets i hi ha formes de defensar-los”, va matisar la responsable del Departament de Filosofia del Dret de la Facultat de Dret de Granada, Ana Rubio, durant la presentació de l’estudi.\n“Existeixen diferències importants en l’Administració General de l’Estat, que deuria donar exemple i en canvi l’assetjament sexual i per raó de sexe apareix ocult. Una realitat que corrobora el fet que només hagi una sentència per assetjament sexual en el treball entre 2008 i 2010. No és que no hagi, és que roman ocult”, va assegurar l’experta.\nI és que encara, a pesar de l’existència de normes i instruments jurídics per a defensar a la persona treballadora, l’assetjament sexual o per raons de sexe queda finalment impune en molts casos.\nCategoria: E-IgualtatPer donesenxarxa 18 Gener, 2012\nAnteriorPrevious post:La qüestió del gènere, més enllà de les desigualtatsSegüentNext post:Per la visibilitat de les dones a la música


Odalric: Преступление и наказание ( Crim i càstig )\nPublicat per Odalric a dimarts, d’agost 19, 2008\nDr Slump ha dit...\nA mi el que em sembla lamentable és que la comunitat internacional doni suport a Geòrgia només pel fet de que l'enemic d'aquest és Rússia o per que Rússia és mes gran que Geòrgia.\nEl conflicte el va iniciar amb un atac sorpresa el govern de Geòrgia a Ossètia del sud fent un atac sorpresa el dia 7 d'agost, per que el dia següent Rússia s'hi apunti al festival.\nEm sembla lamentable l'us de la força tant per un com per l'altre. Rússia per que disposa una força que li permet esborrar Geòrgia sense cap problema i ja li va bé anar aquest tipus de festes de la barbàrie, i l'altre per que espera que les forces internacionals li donin suport només per tocar els nassos a Rússia.\nTot molt lamentable.\nLa meva posició en aquest conflicte és clara... en contra dels dos governs en conflicte.\ndimarts, 19 d’agost de 2008 a les 13:48:00 CEST\nCarai estas en forma. M'agrada molt l'analisi. Pero estic d'acord (en part) amb en dr slump que falta explicar perque coi Georgia li va posar les coses tan facils a Russia invaint la provincia.\nTambe em sembla que tots dos sobre-estimeu la capacitat militar russa. Les forces militars russes son un desastre i constant font de vergonya. A mes a mes saben que son odiats per aquells paranys i l'ultim que volen evitar es una altre Txetxenia. Els russos faran be de demostrar que tenen la forc,a i anar-se'n cap a casa aviat.\ndimarts, 19 d’agost de 2008 a les 14:15:00 CEST\nPassava a saludar-te. Bon estiu! Odalric\ndivendres, 22 d’agost de 2008 a les 14:03:00 CEST\nEl primer que hauríem de fer els europeus és ser més humils. La cultura europea es terriblement “eurocentrica” i pensem que el nostre punt de vista és l'encertat i que nosaltres tenim la resposta correcte sobre que cal fer. En el fons pensem que la cultura europea i la nostra visió és el màxim exponent del desenvolupament humà i la resta encara ha de fer molts passos.\nEncara hem d'acceptar que molts problemes que tenen avui molts països és el resultat de la nostra acció passada i en canvi avui sentenciem molt i no actuem per resoldre res.\nRa: l'exercit rus serà un desastre, però molt superior als del seu entorn. Txetxenia va ser un fracàs però la mentalitat russa no és la d'actuar per sempre més com un gat escaldat, just el contrari, necessiten reafirmar-se.\ndimarts, 2 de setembre de 2008 a les 12:09:00 CEST\nEls europeus sempre donant tant bona imatge...\nEspero que hagis tingut un bon estiu! ;)\ndimarts, 9 de setembre de 2008 a les 13:18:00 CEST


- Glucòsids cardíacs: especialment digitoxina, gitaloxigenina i digitoxigenina (Digitalis purpúria); digitoxigenina, digoxigenina i gitoxigenina (Digitalis obscura)\nParts actives: Totes les parts d'aquestes plantes resulten tòxiques, però especialment les fulles, sent els fulles superiors més tòxiques que les inferiors.\nS'utilitzen en la indústria farmacèutica per a l'elaboració de tònics cardíacs i com a diürètiques.\nEn medicina tradicional s'ha utilitzat per a regularitzar els batecs del cor, sigui augmentant el seu ritme quan aquest és pobre o disminuint-lo en casos de ritme massa freqüent i irregular. S'ha usat també per a eliminar acumulació de líquids en la sang, relacionats amb problemes del cor.\nEn zones d'alta muntanya, s'ha vingut utilitzant, especialment la digital groga -Digitalis lutea- per a combatre el mal d'alçada, dolor de cames o els possibles problemes que la baixa pressió pot comportar a la circulació sanguínia.\nLa presència de potents glucòsids cardíacs, especialment la digitoxina, que no s'eliminen una vegada ingerits fa que l'ús continuat d'aquestes substàncies o de productes que contenen derivats d'aquestes plantes poden causar greus riscos per a la salut, arribant a produir arítmies cardíaques i també aturada cardíaca. Com la digitoxina s'elimina a través del fetge, es pot produir una intoxicació en pacients amb problemes hepàtics.\nTractant-se d'unes plantes tan perilloses es desaconsella l'ús domèstic de les mateixes.\nLes propietats tòxiques d'aquestes plantes no desapareixen després de l'assecat o cocció.\nSímptomes:Vòmits, mareigs, diarrees, mal de cap, somnolència, hipotensió, dilatació de la pupil·la, problemes en la visió -la presència d'un halo al voltant dels objectes és un símptoma clar que l'organisme se està intoxicat-. Amb major quantitat de planta ingerida o amb una dosi més prolongada en el tractament els símptomes empitjoren amb l'aparició de convulsions i afectant el cor.


Teotihuacan - Viquipèdia\nVia dels Morts i la Piràmide del Sol\nTeotihuacan és el lloc arqueològic precolombí més gran d'Amèrica. Està situat a l'estat de Mèxic, a 40 km al nord-est de la ciutat de Mèxic. El nom de Teotihuacan prové del nàhuatl i significa "ciutat dels déus" o "lloc on els homes es converteixen en déus".\nTeotihuacan també fa referència a la civilització que es va originar en aquesta ciutat i que va dominar la major part de Mesoamèrica. No existeix informació sobre l'origen del poble, però, hi ha evidència arqueològica que demostra que era un lloc multi-ètnic, amb barris zapoteques, mixteques, maies i nahues. Segon la llegenda asteca van ser els totonaques qui van construir la ciutat.\nLa construcció de Teotihuacan va començar a prop del 300 aC i la Piràmide del Sol va ser construïda el 150 aC. L'època de major prosperitat de la ciutat va ser de l'any 150 al 450 dC, quan es va convertir en el centre cultural i comercial més influent de Mesoamèrica. L'àrea de la ciutat, més de 30 km², tenia una població de més de 150.000 habitants. Als costats de l'avinguda central de la ciutat, anomenada "Calçada dels Morts" o "Via dels Morts" (micaohtli en nàhuatl), encara es troben edificis cerimonials impressionants, com la Piràmide del Sol, la Piràmide de la Lluna i el Temple de Quetzalcoatl. La ciutat va ser saquejada i cremada probablement pels tolteques el segle VII o VIII. No obstant això, el coneixement de les ruïnes mai es va perdre: es va convertir en un lloc de pelegrinatge durant l'època dels asteques, va ser visitada pels conquistadors espanyols, i es va convertir en una important destinació turística de Mèxic des del segle XIX.\nObtingut de «http://ca.wikipedia.org/w/index.php?title=Teotihuacan&oldid=11822239»\tCategories: Jaciments arqueològics de MèxicMesoamèricaPatrimoni de la Humanitat de MèxicCategoria oculta: Articles destacats en alemany\tMenú de navegació\nDarrera modificació de la pàgina: 5 maig 2013 a les 22:36.


Tema: Cervesa i esport | Km0 Ponent\nHome›Fòrums›ALTRES›Àgora esportiva›Cervesa i esport\nCervesa i esport\n8 de juliol de 2009 a les 11:16 #2566\nDesprés de llegir això encara me la beuré amb més gust…\n8 de juliol de 2009 a les 12:05 #22696\nDoncs jo hauria d’anar a 3’15 el quilómetre…:laugh:\n8 de juliol de 2009 a les 12:59 #22700\nJo tinc entés que la cervessa és el millor isotònic…!!!\nDe veritat, no és broma…:blush: :dry:\nFins-i-tot, he estat testimoni de com tri-atletes fortissims porten sempre al seu vehicle un pack de llaunes de cervesa… Sense alcohol, es clar, per quan acaben els entrenaments. Es foten tebis de suc de cibada i lúpulo :woohoo: :woohoo:\n8 de juliol de 2009 a les 13:24 #22701\nO sigui, un estudi fer per el madridista Corbalán i “publicat” per La Rasón, i va i resulta important i fonamental.\nVosaltres sou els fundadors de la plataforma “Xiringuito a la canalització for ever”!!\n8 de juliol de 2009 a les 15:34 #22703\nJo ja estic amb gestions per a que de les fonts de la mitjana emani aquest suc de cereals…\n8 de juliol de 2009 a les 16:41 #22704\n:woohoo: :woohoo: :woohoo: :woohoo: Aaaaaaara ho entenc tot!!!!!!!! :silly: :woohoo: :whistle:\n8 de juliol de 2009 a les 17:35 #22708\nIcaro ha escrit:\nsi si siel millor:)\njo abans de córrer ja feia anys que tenia el ritual de hidratarme bé\nel que vaig fer-me un “liu” amb els anys de hidra…i els anys corrent 25:1 una mica descompensat…jeje…\n8 de juliol de 2009 a les 17:38 #22709\nVenga que ja en tenim una: cervesa !!!\nAra nomes falta la segona: pizza !!!\nJoker, l’estudi parla sobre els beneficis de la cervesa, pero no diu res del Gin tonic…:laugh: :woohoo:\nSalut, cerveses i kms !!!\n8 de juliol de 2009 a les 20:00 #22713\nAqui hi ha algun que ja pensa en divendres!!!!:silly: :silly: :woohoo: :woohoo: :silly:\nRecordeu el que diu l’article: En moderació!!!!\n8 de juliol de 2009 a les 21:04 #22720\nEsteu tots fets una colla de berracuuuuuus!!!!\nVés, vaig a fotrem una canyeta\n9 de juliol de 2009 a les 11:13 #22736\nRedman ha escrit:\nJoker, l’estudi parla sobre els beneficis de la cervesa, pero no diu res del Gin Tònic…\nTu espera que aprofundeixin més en aquest estudi….:laugh:\n9 de juliol de 2009 a les 12:41 #22740\nEl Jocker en aquest tema es un ferm aspirant al Nobel, poca broma. De fet, es la base del seu entrenament.:side:


Vista de l'accés a l'estació de metro de Carabanchel, a Madrid, aquest diumenge.\nMés de dos-cents policies locals faran controls aleatoris als carrers o sortides de metre\nActualitzada 21/09/2020 a les 10:16\nLa Comunitat de Madrid limitarà des d'aquest dilluns la mobilitat a 37 àrees sanitàries amb altes taxes de contagi per coronavirus, la majoria situades al sud i els seus habitants només podran desplaçar-se per activitats imprescindibles, com anar a treballar, acudir la universitat o cuidar a una persona gran.\nMés de dos-cents policies locals faran controls aleatoris als carrers o sortides de metre d'aquestes zones, encara que no serà fins a 48 hores després quan començaran a multar als infractors.\nMilers de veïns dels barris afectats van sortir al carrer aquest diumenge per protestar contra aquestes mesures, que consideren «segregadores».\nLes restriccions afectaran 855.193 persones de les àrees delimitades, on els aforaments en espais tancats serà del 50%, es tancaran parcs i jardins i es farà un milió de test d'antígens ràpids.\nLes 26 àrees sanitàries de la capital estan als districtes de Carabanchel, Usera, Villaverde, Villa de Vallecas, Puente de Vallecas i Ciudad Lineal, i 11 en les localitats de Fuenlabrada, Humanes, Moraleja de Enmedio, Parla, Getafe, San Sebastián de los Reyes i Alcobendas.\nLes mesures tindran una vigència de 14 dies, que es podran prorrogar si així ho requereix la situació epidemiològica.\nLes principals restriccions són les següents:\nPer a tota la poblacion madrilenya: Les reunions socials queden limitades a un màxim de 6 persones.\nLimitacions específiques per a les 37 zones:\n- Mobilitat. Restricció de l'entrada i sortida excepte per motius laborals, mèdics, accés a centres educatius, tornar a la zona residencial, cuidat de persones grans, menors o dependents, accés a entitats bancàries o d'assegurances, legals o administratives, acudir a exàmens i qualsevol altra necessitat prioritària, urgent o de força major.\nEls residents en aquestes zones podran desplaçar-se per la via pública dins del perímetre delimitat, encara que es recomana evitar desplaçaments i activitats «innecessàries».\n- Aforaments i activitats econòmiques. L'aforament dels llocs de culte es redueix a un 33% de la capacitat màxima.\n- Les vetlles tindran l'assistència limitada a 15 persones a l'aire lliure i 10 en llocs tancats.\n- Els comerços tindran limitat l'aforament al 50% i tancaran a les 22.00 hores, excepte les farmàcies, centres mèdics, veterinaris, gasolineres i altres establiments considerats «essencials».\n- A hostaleria s'elimina el consum en barra i es limita l'aforament a un 50%. Només podrà haver-hi 6 comensals per taula. També hauran de tancar a les 22.00 hores, encara que podran continuar fent repartiments de menjar a domicili després d'aquesta hora.\n- En centres d'ensenyament no reglats (acadèmies, autoescoles...) es redueix l'aforament màxim al 50% i es limiten els grups a un màxim de 6 persones.\n- Les instal·lacions esportives, tant a l'aire lliure com cobertes, redueixen l'aforament al 50%, i els grups seran de no més de 6 persones.\nComenta el contingut : Madrid restringeix la mobilitat des d'avui a 37 zones per frenar el coronavirus


El ple dóna suport a les cambreres de pis davant les dures condicions laborals | Nova Ràdio Lloret\nManifestació de les cambreres de pis\nEl ple dóna suport a les cambreres de pis davant les dures condicions laborals\nS'aprova la moció d'ICV - EUiA, malgrat que l'equip de govern fa palès que no està del tot d'acord amb el text de la moció.\nL’Ajuntament instarà l’Estat i la Generalitat a millorar les condicions laborals de les cambreres de pis. Així s’ha aprovat al ple d’aquest dilluns arran d’una moció d’ICV – EUiA.\nEntre altres coses, la coalició vol que es reconeguin com a baixa laboral les malalties que afecten aquestes treballadores que es dediquen a netejar les habitacions dels hotels i també que es puguin prejubilar amb el 100% de la prestació.\nLa proposta s’ha aprovat amb el suport de tots els partits excepte C’s, que ha argumentat que alguns aspectes de la moció no es poden tirar endavant a la lleugera i la formació considera que caldria fer una anàlisi exhaustiu que està lluny de l’abast municipal.\nTot i així, el regidor de turisme, Joan Gou, de CDC, ha fet palès que el seu grup no acaba d’estar d’acord amb el text de la moció, tot i que sí que dóna suport al col•lectiu en la seva lluita per millorar les seves condicions. Un punt de vista que en el ple va reforçar l’alcalde, Jaume Dulsat.\nTambé hi va haver l’abstenció del MILLOR, que no va intervenir en el debat, tal com fa sempre que es porten al ple temes supramunicipals. Aquesta actitud va generar una forta crítica d’ICV – EUiA, que va lamentar que el MILLOR consideri supramunicipal un punt que va omplir la sala de plens de persones interessades.\nDe fet, prop de 150 cambreres de pis es van manifestar abans de la sessió a la plaça de l’Ajuntament per fer sentir les seves reivindicacions. Filo Ramos, portaveu del col•lectiu, va expressar les seves queixes i va insistir en què les lesions i malalties que tenen com a conseqüència de la tasca que realitzen s’haurien de considerar baixes laborals.\nPer la seva banda, el MILLOR va argumentar que no està en mans de l’Ajuntament modificar les condicions del col•lectiu i, per tant, creu que no és un tema que s’hagi de debatre en un ple municipal.\nAixò ho va expressar en el següent punt de l’ordre del dia i la tensió que es va produir va provocar que l’alcalde demanés un recés de dos minuts per poder parlar en privat amb tots els portaveus municipals i rebaixar la tensió.\nArticle anteriorL’Ajuntament desplaça la zona de bany adaptat per l’estat de la sorra\nArticle següentEl salari dels regidors del PSC és el que genera més polèmica al ple


Carn i Divendres Sant: per què no se'n pot menjar? - Diari de Sabadell\nCarn i Divendres Sant: per què no se'n pot menjar?\nLa botifarra, un menjar que s'ha d'evitar Divendres Sant / ACN\nLa tradició mana en la nostra societat, i si n'hi ha una que caracteritza el Divendres Sant és la prohibició de menjar carn. Per d'on ve aquesta directriu, que per a l'Església és d'obligat compliment i que per a part de la població s'ha convertit en un costum?\nLa tradició diu que en aquesta jornada s'ha de fer abstinència de productes fets amb carn, per seguir unes regles gastronòmiques estrictes pel que fa als ingredients i a les quantitats, amb peixos acompanyats de tota mena de verdures o llegums. A més, els dolços passen a ser els ingredients protagonistes de gairebé tots els àpats, i que ajuden a evitar la temptació del consum de carn.\nPer explicar la tradició, però, s'apunta que la carn representa el cos de Crist crucificat. No obstant això, altres versions assenyalen que es basa a evitar qualsevol vessament de sang de cap animal coincidint amb la jornada en què es recorda la mort de Jesús.\nEn tot cas, moltes llars que no són creients practicants segueixen amb aquesta tradició, i opten per altres plats com sípia amb patates o truites de patates, entre d'altres.\nTemes:carn, Divendres Sant, Sabadell, Setmana Santa


L’Ajuntament d’Algemesí renova el camp de gespa artificial del poliesportiu municipal Joan Girbés | Ajuntament d'Algemesí\n8 de Juny de 2018 - 13:15\nL’Ajuntament d’Algemesí renova el camp de gespa artificial del poliesportiu municipal Joan Girbés\nAmb un pressupost de més de 163.000 euros s'està portant endavant aquesta actuació que permetrà renovar la gespa artificial que després de 10 anys i amb un ús intensiu setmanalment per l'escola de futbol i els diferents partits s'havia deteriorat. Es tracta d’un camp on es juga o s’entrena tots els dies de la setmana.\nLes actuacions han començat pel desmuntatge de la gespa deteriorada evitant danys en la base. Després de reparar els possibles desperfectes en la làmina inferior, es procedirà a col·locar la nova gespa artificial d'última generació per a la pràctica de futbol fabricat mitjançant el sistema TUFTING en línia.\nEl camp de futbol del poliesportiu municipal és una de les instal·lacions esportives de la ciutat amb més ús, ja que el Racing d'Algemesí porta endavant allí la seua escola de futbol amb equips en totes les categories que entrenen diversos dies a la setmana. A més, també molts d'eixos equips juguen en eixe camp cada cap de setmana.


[VÍDEO] Alba Vergés: "M'esperava poder continuar" La República\n[VÍDEO] Alba Vergés: “M’esperava poder continuar”\nDiu que el canvi de mans li ha “sabut greu pel projecte”\nAlba Vergés, el mes de febrer, quan encara era consellera de Salut.\nL’exconsellera de Salut Alba Vergés ha assegurat aquest dissabte que confiava repetir al capdavant del Departament: “M’esperava poder continuar”. Ho ha dit en una entrevista amb TV3 en què ha revelat que va conèixer que no seguiria de consellera quan ERC i JxCat van tancar el pacte per al nou Govern i es van repartir les conselleries. El canvi de mans li ha “sabut greu pel projecte”, perquè ERC és un partit amb “ideologia d’esquerres” i li hauria agradat “poder continuar”, ha explicat. Tot i que l’actual conseller, Josep Maria Argimon, és una proposta de JxCat, Vergés ha celebrat que el nou executiu “té totes les funcions” i està liderat pel president Pere Aragonès, que “tindrà en compte tot això”, ha afegit.


El circ del Carnaval de Secà omple Cervera de festa i color\nMés de 500 persones repartides en 14 comparses i 9 grups de percussió participen en la rua de la cinquena edició d’aquesta festa\nLa comparsa reial ha estat l’encarregada d’obrir la cinquena edició del Carnaval de Secà, una festa celebrada aquest dissabte que ha convertit Cervera en un autèntic circ. Pallassos, malabaristes, acròbates, patinadores i tot tipus de personatges han omplert els carrers de la capital de la Segarra en una acolorida rua organitzada per l’Associació Carnaval de Secà. En ella han participat més de 500 persones repartides en 14 comparses i 9 grups de percussió procedents d’arreu de Catalunya.\nEl Carnaval de Secà ha esdevingut en els darrers anys una de les cites més destacades del calendari festiu de Cervera. Des que el grup Sound de Secà organitzés la primera edició, aquesta festa no ha deixat de créixer i cada any implica a més persones.\nAquest any la rua ha estrenat nou recorregut pel centre de Cervera, i ha finalitzat a la plaça Pius XII on s’han entregat els premis a les millors comparses. A més, en aquesta ocasió la festa també ha tingut un caràcter solidari, i és que des de l’Associació Carnaval de Secà destinaran un 10% dels beneficis a la Protectora d’Animals Refugi Segarra de Cervera.